蘆洪市河

蘆洪市河，又嗌，古名，係中國湖南永州一條河，係湘江上游嘅一級支流，屬洞庭湖水系。佢發源自東安黃花山東麓，喺冷水灘滙入湘江。

概況 
蘆洪市河發源嘅黃花山，係東安、邵陽嘅界山，幹流嘅源頭喺東安大盛鎮嘅栗木沖，之後流過東安啲市鎮，比如新圩江、伍家橋、蘆洪市、端橋舖，之後喺端橋舖嘅車游村出東安，最後喺冷水灘嘅高溪市滙入湘江。

蘆洪市河全長80公里，有大細支流15條，流域面積1070平方公里，多年平均徑流量6.3億立方米，平均流量19.89秒立米。自然落差204米，水能理論蘊藏量一萬千瓦，平均坡降2.2%。流域內地勢西北高、東南低，山地面積佔40%，伍家橋以上係山區，以下係山丘平坦區，沿河有啲平地，尤其蘆洪市以下啲地比較平坦，係農耕區。

蘆洪市河嘅名以蘆洪市鎮嘅名來起，而佢嘅古名叫應水，東安嘅前身叫應陽，意思係話當時縣治嘅位置係應水嘅北面，呢個縣治就係而家嘅蘆洪市。

攷 

類:湖南地理